V rusko-gruzijski vojni leta 2008 je bilo mesto od začetka spora podvrženo letalskim napadom ruskih letalskih sil. Vojaški cilji in stanovanjska okrožja Gorija so bili prizadeti, poškodovani in mrtvi so bili civilisti. Human Rights Watch (HRW) je trdil, da so ruske sile neselektivno metale kasetne bombe na civilna območja Gorija. Po poročanju HRW-ja so ruske sile 12. avgusta v središče Gorija odvrgle kasetne bombe, pri čemer so ubile 11 civilistov in jih več deset ranile . Ruski vojaški uradniki zanikajo, da bi v konfliktu uporabljali kasetno strelivo, trditve HRW pa so označili za klevetanje in dvomili o objektivnosti HRW . Domačini in uslužbenci HRW so našli številne neeksplodirane bombe .